**ANNEX 2\_DOCUMENT EUROPEU ÚNIC DE CONTRACTACIÓ**

**DECLARACIÓ RESPONSABLE**

Les empreses licitadores han de presentar el Document Europeu Únic de contractació (DEUC). El DEUC que haurà de presentar-se d’acord amb el formulari normalitzat, publicat per la Generalitat de Catalunya, d’acord amb el model aprovat per la Comissió Europea, a la següent pàgina web:

<https://contractacio.gencat.cat/web/.content/inici/tramits-serveis/document/document-europeu-unic-contractacio.pdf>

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques on rebre els avisos de les notificacions. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic on rebre els avisos de les posades a disposició.

Aquestes dades s’han d’incloure en l’apartat relatiu a “persona o persones de contacte” de la part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en unió temporal (UTE) si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC per separat.

A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a capacitats d’altres empreses per acreditar la solvència econòmica i/o tècnica, i a mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals es recorri o que tingui la intenció de subcontractar.

Si l’objecte del contracte es divideix en lots i s’exigeixen requisits de solvència diferents per a cada lot, les empreses licitadores hauran d’emplenar un DEUC per a cada lot o grup de lots als quals s’apliquin els mateixos requisits de solvència.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part de DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, o en el Registre oficial de licitadors i empreses classificades del sector públic (ROLECE o ROLECESP), només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificants corresponents.

L’aportació de la documentació justificativa del compliment dels requisits exigits en aquest plec, el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa qualitat-preu, amb caràcter previ a l’adjudicació.

Tanmateix, l’òrgan o la mesa de contractació podrà demanar als licitadors que presentin la totalitat o part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat de les dades contingudes al DEUC, o quan sigui necessari per al bon desenvolupament del procediment i, en tot cas, abans d’adjudicar el contracte.